gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7963, del 23-01-2017 (2017/193)

RESOLUCIÓ de 2 de desembre de 2016, de la Universitat Politècnica de València per la qual nomena María Salud Guillem Sánchez professora titular d'universitat.
--------------------------------------------------------------------------------------------------------------------------------------------------------------

### Dades del document

Número de DOGV
:   7963

Data del DOGV
:   23-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/193


Data del document
:   02-12-2016

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 2 de desembre de 2016, de la Universitat Politècnica de València per la qual nomena María Salud Guillem Sánchez professora titular d'universitat. [2017/193]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 25 de juliol de 2016 d'aquesta universitat, número 11/16, plaça codi 5562 (BOE 12.08.2016) i presentada per l'interessat la documentació a la qual fa referència el punt onzè de la citada convocatòria;  
Aquest Rectorat, en ús de les atribucions conferides per l'article 65 de la Llei orgànica 6/2001, de 21 de desembre, d'universitats, i altres disposicions que la desenvolupen, ha resolt:  
  
Nomenar María Salud Guillem Sánchez, amb document nacional d'identitat número 07511745F, professora titular d'universitat de la Universitat Politècnica de València, de l'àrea de coneixement Tecnologia Electrònica, adscrita al Departament d'Enginyeria Electrònica.  
  
Contra aquesta resolució, que posa fi a la via administrativa, la persona interessada podrà interposar un recurs contenciós administratiu davant del jutjat del contenciós-administratiu corresponent, en el termini de dos mesos comptats des de l'endemà que es publique. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà que es publique, davant el mateix òrgan que ha dictat la resolució. Tot açò de conformitat amb l'establit en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 2 de desembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7972, del 03-02-2017 (2017/587)

Adjudicació i formalització del contracte número MY16/SIE/S/47. Subministrament, en règim de lloguer per preus unitaris, així com muntatge i desmuntatge, d'estands per al fòrum d'ocupació 2017-2018.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7972

Data del DOGV
:   03-02-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/587


Data del document
:   24-01-2017

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació i formalització del contracte número MY16/SIE/S/47. Subministrament, en règim de lloguer per preus unitaris, així com muntatge i desmuntatge, d'estands per al fòrum d'ocupació 2017-2018. [2017/587]  
En compliment del que es disposa en l'art. 154 del Reial decret legislatiu 3/2011, de 14 de novembre, pel qual s'aprova el text refós de la llei de contractes del sector públic, es fa pública l'adjudicació següent:  
  
1. Entitat adjudicadora  
a) Organisme: Universitat Politècnica de València  
b) Dependència: Servei de Contractació  
c) Número d'expedient: MY16/SIE/S/47  
  
2. Objecte del contracte  
a) Tipus de contracte: subministraments  
b) Descripció de l'objecte: subministrament, en règim de lloguer per preus unitaris, així com el muntatge i desmuntatge, d'estands per al fòrum d'ocupació 2017-2018   
c) Lot  
Lot 1: Subministrament, en règim de lloguer per preus unitaris, així com el muntatge i desmuntatge, d'estands per al fòrum d'ocupació 2017-2018   
d) CPV (referència de nomenclatura): 38 4 2 5 621-6  
e) Butlletí o diari oficial i data de publicació de l'anunci de licitació: Diari Oficial de la Generalitat Valenciana de 27 de juliol de 2016  
  
  
3. Tramitació, procediment i forma d'adjudicació  
a) Tramitació: ordinària  
b) Procediment: obert  
c) Forma: diversos criteris  
  
4. Pressupost base de licitació  
Lot 1: 126.400,00 euros (IVA exclòs)  
  
5. Valor estimat del contracte:  
Lot 1: 126.400,00 euros (IVA exclòs)  
  
6. Adjudicació i formalització del contracte:  
a) Data d'adjudicació: 15 de desembre de 2016  
b) Data de formalització del contracte: 5 de gener de 2016  
c) Contractista:  
Lot 1: Creasinergias S.L  
d) Nacionalitat:   
Lot 1: Espanya  
e) Import o cànon d'adjudicació:  
Lot 1: 113.600,00 euros (IVA exclòs)  
  
València, 24 de gener de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8111, del 23-08-2017 (2017/6845)

Notificació de la sentència dictada en el procediment de divorci contenciós número 337/2013.
--------------------------------------------------------------------------------------------

### Dades del document

Número de DOGV
:   8111

Data del DOGV
:   23-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6845


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 337/2013. [2017/6845]  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de família, divorci contenciós, seguides amb el número 337/2013, a instàncies de María Victoria Romero Bonilla contra Miguel Villarroel Olano, en situació de rebel·lia, en què, en data 12 de desembre de 2013, s'ha recaigut la sentència que té la dispositiva que és com segueix:  
«Estime la demanda formulada per la procuradora Laura Lucana Herráez, en nom i representació de María Victoria Romero Bonilla, contra Miguel Villarroel Olano, i declare dissolt, per causa de divorci, el matrimoni format pels esmentats cònjuges amb tots els efectes legals.  
  
Pel que fa a les mesures que cal disposar respecte del fill major d'edat, V., declarat incapaç, aprove les mesures acordades per les parts i contingudes en el document del pacte de convivència aportat per les parts, de data 12 de desembre de 2013, i que consta unit a les actuacions, ja que considere que són beneficioses per al fill.  
Cada part ha de pagar les costes causades a instància seua i les comunes a mitges.  
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació dins del termini de 20 dies comptador des de l'endemà al que es notifique.»  
I perquè valga de notificació de forma deguda a Miguel Villarroel Olano, en rebel·lia, expedisc i firme aquest edicte.  
  
València, 29 de juny de 2017.- El secretari judicial: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8055, del 05-06-2017 (2017/4277)

Notificació de la sentència dictada en el procediment ordinari número 674/2016.
-------------------------------------------------------------------------------

### Dades del document

Número de DOGV
:   8055

Data del DOGV
:   05-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4277


Organisme emissor
:   Jutjat de Primera Instància i Instrucció Número 4 de Paterna

Tipus de document
:   Edicte

Notificació de la sentència dictada en el procediment ordinari número 674/2016. [2017/4277]  
En aquest procediment ordinari número 674/2016, seguit davant del Jutjat de Primera Instància i Instrucció número 4 de Paterna a instàncies d'Antonio M.ª Ela N'Fono contra Teófilo Nguere Ela i Consuelo Mangue Ela Mifumu, s'ha dictat la Sentència número 68/2017, de 3 de maig, i, atés que els demandats esmentats es troben en parador desconegut, expedisc aquest edicte a fi que els valga de notificació de forma deguda.   
  
En aquest edicte no s'exposa literalment la resolució que es notifica, excepte notificar-li que ha sigut condemnat en aquesta sentència, tot això en compliment de la Instrucció número 6/2012, de la Secretaria General de l'Administració, sense perjudici que la part demandada puga prendre coneixement íntegre de l'acte judicial tot acudint davant del Jutjat de Primera Instància i Instrucció número 4 de Paterna.  
  
No obstant això, se li fa saber que aquesta resolució no és ferma, perquè, en contra, s'hi pot interposar un recurs d'apel·lació de conformitat amb l'article 455.1 de la Llei d'enjudiciament civil.  
  
Paterna, 17 de maig de 2017.- La lletrada de l'Administració de justícia: Julia García Puig.
Diari Oficial de la Generalitat Valenciana


Sumari del DOGV 7987, del 24-02-2017 (2017/1508)

Notificació de la sentència dictada en el procediment ordinari número 1161/2014.
--------------------------------------------------------------------------------

### Dades del document

Número de DOGV
:   7987

Data del DOGV
:   24-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1508


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el procediment ordinari número 1161/2014. [2017/1508]  
María Jesús Pérez Gálvez, secretària del Jutjat de Primera Instància número 3 d'Orihuela, judici ordinari 1161/2014, a instàncies de Banco Bilbao Vizcaya Argentaria, SA, contra Noelia Robles Gallego, notifique a la demandada, en rebel·lia i parador desconegut, Noelia Robles Gallego, la sentència dictada en les actuacions, de conformitat amb el que disposa l'article 497.2 de la Llei d'enjudiciament civil, en què s'ha dictat la dispositiva que segueix:  
  
«Dispositiva  
Estime parcialment la demanda de la part actora, Banco Bilbao Vizcaya Argentaria, SA, contra la demandada, Noelia Robles Gallego, amb el contingut següent que se sintetitza en la dispositiva del dia de hui:  
  
1. Condemne la demandada, la senyora Robles Gallego, a pagar a l'entitat Banco Bilbao Vizcaya Argentaria, SA, la quantitat en concepte de principal que se li reclamava, que inicialment feia una suma de 24.381,57 euros, quantitat que haurà de ser minorada en el càlcul que resulte de substituir l'interés de demora previst en el contracte de préstec, de data 21 de setembre de 2010, per l'interés legal des de la data de 30 de novembre de 2012 i fins a la data d'interpel·lació d'aquesta demanda, així com els interessos processals des del moment esmentat.  
2. Absolc la demandada de qualsevol quantitat en concepte de despeses, que resulten incloses en el contracte de préstec de data 21 de setembre de 2010.  
No pertoca la condemna a costes.»  
  
I perquè tinga els efectes de notificació a la demandada, Noelia Robles Gallego, expedisc aquesta cèdula en el dia de hui; en done fe.  
  
Orihuela, 12 de juliol de 2016.- La secretària judicial: María Jesús Pérez Gálvez.
Diari Oficial de la Generalitat Valenciana


Sumari del DOGV 7996, del 09-03-2017 (2017/1247)

Notificació de la interlocutòria dictada en el rotlle d'apel·lació número 899/2016.
-----------------------------------------------------------------------------------

### Dades del document

Número de DOGV
:   7996

Data del DOGV
:   09-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1247


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 899/2016. [2017/1247]  
Rotlle número 899/2016  
Interlocutòria número 5  
President: Vicente Ortega Llorca.  
Magistrades: María Mestre Ramos i M.ª Eugenia Ferragut Pérez.  
València, 10 de gener de 2017  
La Secció Sisena de l'Audiència Provincial de València, integrada per les persones indicades al marge, ha vist aquest recurs d'apel·lació, interposat contra la interlocutòria de data 20 de juliol de 2016, dictada en el judici d'execució hipotecària número 599/2016, del Jutjat de Primera Instància número 12 de València, sobre abusivitat de la clàusula de venciment anticipat.  
Han sigut parts en el recurs, com a apel·lant, la demandant d'execució Banco Santander, SA, representada per la procuradora Ana Puchades Castaños i defensada per l'advocat Manuel del Rosal Migoya, i, com a apel·lats, els demandats d'execució Miguel Peris Vidal, representat per la procuradora Eva Domingo Martínez i defensat per l'advocat Pedro González Moreno, i Sebastiana Ruiz Delgado, no compareguda davant d'aquest tribunal.  
Hi és ponent Vicente Ortega Llorca, qui expressa el parer del tribunal.  
Part dispositiva  
Desestimem el recurs interposat per Banco Santander, SA.  
Confirmem la interlocutòria objecte d'apel·lació.  
Imposem a la recurrent les costes d'aquesta alçada.  
Procediu amb el dipòsit constituït per a recórrer d'acord amb la disposició addicional 15a de la Llei orgànica del poder judicial.  
Aquesta interlocutòria és ferma.  
Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.  
Així ho pronunciem, manem i firmem.  
  
València, 15 de febrer de 2017.- El lletrat de l'Administració de justícia: Manuel Cazalillo Hoyofrío.
Diari Oficial de la Generalitat Valenciana


Sumari del DOGV 7955, del 11-01-2017 (2016/9927)

RESOLUCIÓ de 20 d'octubre de 2016, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.008/16, pel qual s'autoritza una transferència de crèdit en el pressupost de l'Agència Valenciana de Foment i Garantia Agrària per a l'exercici 2016 per import de 1.535,00 euros.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7955

Data del DOGV
:   11-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9927


Data del document
:   20-10-2016

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària

RESOLUCIÓ de 20 d'octubre de 2016, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.008/16, pel qual s'autoritza una transferència de crèdit en el pressupost de l'Agència Valenciana de Foment i Garantia Agrària per a l'exercici 2016 per import de 1.535,00 euros. [2016/9927]  
Vista la proposta realitzada per la subdirectora de l'Agència Valenciana de Foment i Garantia Agrària, en què es manifesta la necessitat de transferir disponibilitats del capítol 2 al capítol 3 en la dotació pressupostària de l'Agència Valenciana de Foment i Garantia Agrària, basant-se en les previsions de despesa realitzades en el marc del Reglament (UE) núm. 907/2014 i núm. 908/2014, que estableixen disposicions d'aplicació del Reglament (UE) núm. 1306/2013 que regula el finançament de la Política Agrària Comuna.  
  
En virtut del que disposa l'article 77 de la Llei 14/2005, de 23 de desembre, de mesures fiscals de gestió financera i administrativa i d'organització de la Generalitat Valenciana.  
  
Fent ús de les atribucions que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, en què s'assigna al director de l'agència la competència per a aprovar les modificacions pressupostàries pertinents, resolc:  
  
Autoritzar la transferència de crèdit en l'estat de despeses, en l'aplicació pressupostària i per l'import següent:  
  
98.93.6718.0 Fons T (GC60000) - 1.535,00  
32.68.8558.0 Fons T (GC60000) 1.535,00  
  
València, 20 d'octubre de 2016.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8098, del 03-08-2017 (2017/6323)

Notificació de la sentència dictada en el judici verbal número 1397/2016.
-------------------------------------------------------------------------

### Dades del document

Número de DOGV
:   8098

Data del DOGV
:   03-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6323


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència dictada en el judici verbal número 1397/2016. [2017/6323]  
Procediment: judici verbal (250.2) 001397/2016.  
Demandant: Autorecambios Saor, SL.  
Procuradora: María Ramírez Vázquez.  
Demandat: Active Racing, SL.  
Procurador/a: -   
María José Perosanz Sanchis, lletrada de l'Administració de justícia del Jutjat de Primera Instància i Instrucció número 3 de Llíria i partit judicial, faig saber que en aquest jutjat a càrrec meu se segueixen les actuacions del judici verbal (250.2) 001397/2016 a instàncies d'Autorecambios Saor, SL, representada per María Ramírez Vázquez, contra Active Racing, SL, en què s'ha dictat la sentència la que té la part dispositiva que, literalment, és com segueix:  
«Estime la demanda presentada per la procuradora María Ramírez Vázquez, en nom i representació d'Autorecambios Saor, SL, condemne la part demandada, Active Racing, SL, a pagar a la part actora la quantitat de 2.567,48 euros, juntament amb els interessos legals a comptar des de la data de la interpel·lació judicial, i impose les costes processals a la part demandada.  
Notifiqueu aquesta resolució a les parts i feu-los saber que és ferma.  
  
Porteu-ne l'original al llibre de sentències.  
Així ho pronuncia, mana i firma Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria.»  
  
  
I atés que la demandada es troba en parador desconegut, expedisc aquest edicte a fi que li valga de notificació de forma deguda.  
  
Llíria, 11 de juliol de 2017.- La lletrada de l'Administració de justícia: María José Perosanz Sanchis.
Diari Oficial de la Generalitat Valenciana


Sumari del DOGV 8002, del 17-03-2017 (2017/1890)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació i modificació d'una activitat esportiva consistent en un circuit de karts existent (expedient 2015/0256), al terme municipal d'Oliva, situada al polígon 15, parcel·les 26 i altres, partida de les Mànegues.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8002

Data del DOGV
:   17-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1890


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació i modificació d'una activitat esportiva consistent en un circuit de karts existent (expedient 2015/0256), al terme municipal d'Oliva, situada al polígon 15, parcel·les 26 i altres, partida de les Mànegues. [2017/1890]  
Admesa a tràmit la sol·licitud de declaració d'interés comunitari promoguda per Miguel Ángel Vives Pérez per a una atribució d'ús i aprofitament en sòl no urbanitzable, relativa a l'ampliació i modificació d'una activitat esportiva consistent en un circuit de karts existent (expedient 2015/0256), al terme municipal d'Oliva, situada al polígon 15, parcel·les 26 i altres, partida de les Mànegues, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils, comptadors a partir de l'endemà de la publicació del present anunci en el Diari Oficial de la Generalitat Valenciana, durant el qual els interessats poden consultar l'expedient (projecte de declaració d'interés comunitari i estudi d'integració paisatgística) i formular-hi per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP de l'avinguda de Gregorio Gea, número 27, de València, en horari d'exposició al públic de 09.00 a 14.30 hores.  
  
València, 15 de febrer de 2017.- El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 8166, del 09-11-2017 (2017/9027)

Notificació de la sentència dictada en el procediment de modificació de mesures número 160/2016.
------------------------------------------------------------------------------------------------

### Dades del document

Número de DOGV
:   8166

Data del DOGV
:   09-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9027


Organisme emissor
:   Jutjat de Primera Instància i Instrucció Número 1 de Villena

Tipus de document
:   Edicte

Notificació de la sentència dictada en el procediment de modificació de mesures número 160/2016. [2017/9027]  
De: Martín Martínez Giménez.  
Procurador: Miguel Cortés Ferrándiz.  
Contra: Elena García Sacristán.  
Bernardo Soler Andrés, lletrat de l'Administració de justícia del Jutjat de Primera Instància número 1 de Villena, per mitjà d'aquest edicte faig saber que en aquest procediment seguit a instàncies de Martín Martínez Giménez contra Elena García Sacristán s'ha dictat sentència el 29 de setembre de 2017, la còpia íntegra del qual queda a disposició de la part en aquesta oficina judicial, fent-li saber que en contra es pot interposar recurs d'apel·lació en el termini de 20 dies, a comptar des de la publicació d'aquest edicte.  
Atés que la part demandada es troba en situació processal de rebel·lia, s'expedeix aquest edicte, complint amb el que disposa la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació de forma deguda.  
  
Villena, 5 d'octubre de 2017.- El lletrat de l'Administració de justícia: Bernardo Soler Andrés.